119. ΠΡΟΕΔΡΙΚΟ ΔΙΑΤΑΓΜΑ της 2 Απρ./14 Μαΐου 1985 (ΦΕΚ Δ΄  225) Μεταβίβαση αρμοδιοτήτων στους Νομάρχες για την έγκριση και τροποποίηση ρυμοτομικών σχεδίων καθώς και όρων και περιορισμών δόμησης αγροτικών οικισμών. Έχοντας υπόψη: 1.Τις διατάξεις του Νόμ. 1337/1973 (ΦΕΚ 33/Α) και ειδικότερα την παρ. 5 του άρθρ. 38. 2.Την υπ’ αριθ. 263796/1984 κοινή απόφαση του Πρωθυπουργού και του Υπουργού Γεωργίας για «Ανάθεση ασκήσεως αρμοδιοτήτων στον Υφυπουργό Γεωργίας Ευστάθιο Γιώτα» (ΦΕΚ 329 τ.Β). 3.Την υπ’ αριθ. 93/1985 γνωμοδότηση του Συμβουλίου της Επικρατείας, με πρόταση των Υπουργών Γεωργίας και Χωροταξίας, Οικισμού και Περιβάλλοντος, αποφασίζουμε: Άρθρ.1.-1.Με απόφαση του οικείου Νομάρχη γίνεται: α)Η κατά τις παρ. 1 και 2 του άρθρ. 38 του Νόμ. 1337/83 έγκριση των ρυμοτομικών σχεδίων και των όρων και περιορισμών δόμησης των οικισμών, στους οποίους αναφέρονται οι διατάξεις της παρ. 1 του άρθρ. 29 του Ν.Δ. 3958/1959, που έχουν δημιουργηθεί με προσωρινές διανομές και για τους οποίους δεν έχουν κυρωθεί τα οριστικά σχέδια, καθώς και οικισμών που στην περιοχή τους έχει γίνει αναδασμός με την αγροτική νομοθεσία, εφόσον στον αναδασμό αυτό περιλαμβάνονται εκτάσεις που χαρακτηρίζονται ως οικόπεδα. β)Οι κατά την παρ. 4 του άρθρ. 38 του Νόμ. 1337/83 τροποποιήσεις σχεδίων οικισμών που έχουν κυρωθεί σύμφωνα με την αγροτική νομοθεσία, καθώς και οι τροποποιήσεις των ρυμοτομικών σχεδίων των οικισμών των οποίων τα σχέδια εγκρίνονται κατά το προηγούμενο εδάφιο. 2.α)Από τις διατάξεις του εδαφ. α΄ της παραγράφου αυτού του Π.Δ/τος εξαιρούνται οι οικισμοί του Νομού Αττικής. β)Οι κατά το εδάφ. β΄ της προηγούμενης παραγράφου τροποποιήσεις σχεδίων, προκειμένου για τον Νομό Αττικής γίνονται με απόφαση των οικείων αναπληρωτών Νομαρχών προϊσταμένων των Διαμερισμάτων Ν. Αττικής. Άρθρ.2.-Η ισχύς του παρόντος δ/τος αρχίζει από την δημοσίευσή του στην Εφημερίδα της Κυβερνήσεως. 